钦定古今图书集成/明伦汇编/氏族典/第393卷 > 李孝称
## 钦定古今图书集成/明伦汇编/氏族典/第393卷 > 李孝称

按《宋史李迪传》：“迪弟子及之，及之子孝称，字彦闻，以
荫登朝，值郊恩，得封通议大夫。崇宁中，提举湖北京
西常平，提点京西南路刑狱。蔡京之姻宋乔年为京
畿转运使，有囚逸，捕得之。孝称上其功，乔年受赏而
孝称用是得工部员外郎。不阅月，迁大理少卿，擢工
部、户部二侍郎，为开封尹。陈瓘之子正汇，在杭州，上”
书告“京不利社稷”，郡守蔡薿执送京师，并逮瓘诣狱。
孝称胁使证其子，瓘不可。暨狱上，竟窜正汇海岛。京
愈德之。进刑部尚书，而以其兄孝寿代为尹，徙工部，
卒。